बेंगलुरु। कर्नाटक में शहरी स्थानीय निकाय चुनाव में कांग्रेस-जेडीएस गठबंधन की जीत से भाजपा को बड़ा झटका लगा है। बीजेपी प्रदेश अध्यक्ष येदुरप्पा ने अपनी हार स्वीकारते हुए कहा था कि उनकी पार्टी का प्रदर्शन उम्मीद के मुताबिक नहीं रहा और भाजपा को और अधिक सीटों पर जीत हासिल करनी चाहिए थी। जबकि कांग्रेस ने इस चुनाव में बीजेपी से बेहतर परिणाम हासिल कर 982 सीटें जीतीं तो जेडीएस ने 375 सीटों पर कब्जा जमाया। ये दोनों दल निकाय चुनाव में अलग-अलग लड़ रहे थे, फिर भी बीजेपी कांग्रेस के मुकाबले काफी पीछे रह गई।